CELEX: 52007XB0116(01)
Language: ro
Date: 2007-01-16 00:00:00
Title: Memorandum de înțelegere de modificare a Memorandumului de înțelegere privind Codul de conduită pentru membrii Consiliului Guvernatorilor

16.1.2007   
            
            
               RO
            
            
               Jurnalul Oficial al Uniunii Europene
            
            
               C 10/6
            
         Memorandum de înțelegere de modificare a Memorandumului de înțelegere privind Codul de conduită pentru membrii Consiliului Guvernatorilor
   (2007/C 10/08)
   MEMBRII CONSILIULUI GUVERNATORILOR BĂNCII CENTRALE EUROPENE
   Având în vedere Memorandumul de înțelegere privind Codul de conduită pentru membrii Consiliului Guvernatorilor din 16 mai 2002 (1),
   întrucât:
   Această modificare a Codului de conduită pentru membrii Consiliului Guvernatorilor precizează regimul etic aplicabil membrilor Comitetului Executiv,
   AU CONVENIT LA 21 DECEMBRIE 2006 MODIFICAREA MEMORANDUMULUI DE ÎNȚELEGERE PRIVIND CODUL DE CONDUITĂ, ASTFEL:
   Articolul 1
   Articolul 3 al Codului de Conduită pentru membrii Consiliului Guvernatorilor se modifică astfel:
   
                
            
            
               Articolul 3.3 se înlocuiește cu următorul text:
               
                  
                              „3.3
                           
                           
                              Respectarea principiului independenței este incompatibilă cu solicitarea, primirea sau acceptarea din orice alte surse, cu excepția celor din cadrul SEBC, a oricăror avantaje, recompense, remunerații sau cadouri, financiare ori ne-financiare, cu o valoare mai mare de 200 de EUR, și care sunt asociate în orice fel exercitării funcției de membru al Consiliului Guvernatorilor“.
                           
                        
            
         
                
            
            
               Se introduc articolele 3.4 și 3.5:
               
                  
                              „3.4
                           
                           
                              Aceștia pot accepta, totuși, invitații la conferințe, recepții sau evenimente culturale și divertismentele asociate, inclusiv ospitalitatea corespunzătoare, dacă participarea la eveniment este compatibilă cu îndeplinirea îndatoririlor ce le revin în calitate de membri ai Consiliului Guvernatorilor. În acest sens, ei pot accepta rambursarea de către organizatori a cheltuielilor de transport și de cazare corespunzătoare duratei angajamentului lor, cu excepția cazului în care organizatorii sunt instituții aflate sub supravegherea lor. Membrii Consiliului Guvernatorilor trebuie să manifeste o prudență deosebită în ceea ce privește invitațiile care le sunt adresate individual. Aceste norme se aplică în egală măsură și soților sau partenerilor, dacă invitațiile le sunt adresate și acestora și dacă participarea acestora este în concordanță cu uzanțele acceptate pe plan internațional.
                           
                        
                              3.5
                           
                           
                              Membrii Consiliului Guvernatorilor nu vor accepta pentru sine onorarii pentru prelegerile sau discursurile rostite în calitatea lor oficială de membri ai Consiliului Guvernatorilor“.
                           
                        
            
         Articolul 2
   Întocmit într-un exemplar original, depus în tezaurul BCE. Fiecare dintre părțile prezentului Memorandum de Înțelegere primește o copie certificată pentru conformitate a acestuia.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  JO C 123, 24.5.2002, p. 9.